**Robert John Downey Jr.** (s. 4. huhtikuuta 1965, New York, New York) on yhdysvaltalainen näyttelijä. Hän teki ensimmäiset elokuvansa jo lapsena isänsä Robert Downey vanhemman avantgardistissa elokuvissa, ja varsinaisen elokuvauransa hän aloitti 16-vuotiaana. Downey sai huomiota 1990-luvulla muun muassa elokuvasta *Chaplin*, mutta hänen uraansa varjostivat huumeaddiktio ja siitä seuranneet pidätykset ja rangaistukset. Downey raitistui 2000-luvulla ja on sen jälkeen näytellyt muun muassa Marvel Cinematic Universen elokuvissa Rautamiestä ja *Sherlock Holmes* -elokuvassa ja sen jatko-osassa Sherlock Holmesia. Downey voitti vuonna 2024 parhaan miessivuosan Golden Globen ja Oscar-palkinnon elokuvasta *Oppenheimer*.

Varhaiset vuodet
----------------

Downey syntyi Manhattanilla, New Yorkissa ja hän on kahdesta lapsesta nuorempi. Hänen isänsä on näyttelijä, tuottaja, kuvaaja ja elokuvaohjaaja Robert Downey Sr.. Myös Downeyn äiti, Elsie, oli näyttelijä ja esiintyi usein miehensä elokuvissa. Downeyn isä on puoliksi venäjänjuutalaista ja puoliksi Irlannin katolilaista syntyperää; hänen äidillään puolestaan on saksalaisia, skotlantilaisia ja sveitsiläisiä sukujuuria. Downeyn isän nimi oli Robert Elias ennen nimenmuutosta Robert Downeyksi. Downey kasvoi Greenwich Villagessa ja opiskeli myöhemmin teini-ikäisenä Stagedoor Manor Performing Arts Training Centerissä, New Yorkissa. Vanhempiensa erottua vuonna 1978 Downey muutti isänsä kanssa Kaliforniaan, mutta neljä vuotta myöhemmin jätti high schoolin kesken palatakseen takaisin New Yorkiin ja pyrkiäkseen näyttelijäksi.

Lapsuudessaan Downey oli huumeiden ympäröimä: hänen isänsä oli koukussa huumeisiin ja tutustutti Downeyn marijuanaan tämän ollessa kuusivuotias. Downey on sanonut huumeiden käytön luoneen tunnesiteen hänen ja hänen isänsä välille, sekä olleensa huumekoukussa 8-vuotiaasta saakka.

Elokuvaura
----------

### Lapsinäyttelijästä aikuisnäyttelijäksi

Downeylla oli lapsuudessaan useita rooleja isänsä elokuvissa, ja käytännössä hän kasvoi 1970- ja 1980-lukujen aikana isänsä kuvauksissa. Hän näytteli ensimmäisen kerran viisivuotiaana elokuvassa *Pound*, jossa näyttelijät esiintyivät lopettamista odottavia koiria.

Downey oli 16-vuotias, kun hän muutti New Yorkiin keskittyäkseen luomaan uraa näyttelijänä. Hän sai pian joitakin pieniä rooleja, kuten elokuvasta *Äidin uusi*. Downeyn varhaisiin elokuviin kuului myös kulttisuosiota saanut *Lisa – unelmien nainen* (1985). Hän sai elokuvien kautta myös vakioroolin sketsisarjasta *Saturday Night Live*, jossa hän oli mukana vuosina 1985–1986.

### Pääosaesittäjäksi

Downey vuonna 1990
Downeyn ensimmäinen pääosa oli romanttisesta komediasta *Katujen Casanova* (1987), missä hän näytteli hurmaavaa naistenmiestä. Hänen läpimurtonaan voidaan pitää samana vuonna ilmestynyttä elokuvaa *Alta nollan*. Siinä hänen roolihahmonsa on kokaiiniaddikti Julian Wells. Downey muisteli myöhemmin, että elokuvan jälkene hänen huumeiden käyttönsä lähti käsistä. Aiemmin hän oli käyttänyt huumeita lähinnä töiden jälkeen ja viikonloppuisin, mutta *Alta nollan* jälkeen hänestä tuli roolihahmonsa liioiteltu versio.

Downey sai kehuja elokuvasta *Saippuakuplia* (1991), missä hän näytteli kieroa saippuasarjojen tuottajaa. Sen jälkeen hänellä oli rooli Robert Altmanin kehutussa elokuvassa *Short cuts – oikopolkuja* (1993). Downey oli ehdokkaana Oscariin parhaasta miespääosasta elämäkerrasta *Chaplin*, missä hän esitti Charles Chaplinia. Roolia varten Downey opetteli muun muassa soittamaan viulua ja pelaamaan tennistä vasemmalla kädellä.

### Huumeiden käytön varjossa

*Chaplinin* jälkeen Downey näytteli muun muassa romanttisessa komediassa *Tähtiin kirjoitettu* (1994), mediasatiirissa *Syntyneet tappajiksi* (1994) ja puukudraamassa *Kuningas, rakastajatar ja aisankannattaja* (1995) sekä elokuvissa *Richard III* (1995) ja *Joululoma* (1995).

Downeyn uraa varjostivat kuitenkin koko ajan hänen vaikeudet lain ja huumeidenkäytön kanssa. Downey tuomittiin 1999 vankilaan kolmeksi vuodeksi, mutta hänelle myönnettiin jo seuraavana vuonna ennenaikainen vapautus. Samana vuonna hän sai roolin televisiosarjasta *Ally McBeal*. Hänen lupaavasti alkanut, Emmy-ehdokkuudella ja Golden Globe -palkinnolla huomioitu pestinsä televisiosarjassa *Ally McBeal* kesti vain 18 jakson verran, kunnes Downeyn roolihahmo kirjoitettiin ulos sarjasta Downeyn saatua potkut kahden huumepidätyksen seurauksena.

Viisi vuotta kestänyt huumeiden käytön, pidätysten, vieroitusten ja retkahdusten kierre päättyi viimein vuonna 2003, kun Downey päätti hoitaa itsensä kuntoon. *Laulava salapoliisi* (2003) oli ensimmäisiä elokuvia, jotka Downey teki vieroituksen jälkeen. Downey pystyi ottamaan työn vastaan vain, koska hänen ystävänsä Mel Gibson maksoi hänen henkivakuutuksensa elokuvaa varten. Downey ahkeroi seuraaven vuosien aikana, ja viiden vuoden aikana hän teki 13 elokuvaa. *Laulavan salapoliisin* ohella hän näytteli elokuvissa *Good Night, and Good Luck.* (2005), *Hämärän vartija* (2006) ja *Zodiac* (2007).

### Marvelin elokuvien tähdeksi

Kaksi Downeyn elokuvaa valloitti kesällä 2008 sekä yleisön että kriitikot. Hän oli elokuvassa *Iron Man* miljonääri-keksijä Tony Stark eli supersankari Rautamies. Marvel Comicsin sarjakuvaan perustuva elokuva tuotti Yhdysvalloissa yli 318 miljoonaa dollaria. Kesällä 2008 ilmestyi myös komedia *Tropic Thunder*, josta Downey oli ehdolla parhaasta miessivuosan Oscariin, Golden Globeen ja SAG-palkintoon. Downey esitti elokuvassa valkoista näyttelijää, joka esittää mustaa näyttelijää.

Downeyn näytteli elokuvassa *The Soloist* (2009) toimittajaa, joka ystävystyy kodittoman Juilliardissa oppinsa saaneet sellistin kanssa. Hänellä oli päärooli Sherlock Holmesina samannimisessä elokuvassa, tohtori Watsonia näytteli Jude Law. Downey sai elokuvasta Golden Globen parhaasta miespääosasta, ja sille tehtiin jatko-osa *Sherlock Holmes: A Game of Shadows* (2011).

Downey teki 2010-luvun alussa komedian *Laskettu aika* sekä elokuvat *Chef* (2014) ja *The Judge* (2014). Hän keskittyi kuitenkin 2010-luvun jälkimmäisellä puoliskolla vain Marvelin sarjakuvafilmatisointeihin Rautamiehen roolissa. Hän näytteli hahmoa *Iron Man* -elokuvan jatko-osissa *Iron Man 2* ja *Iron Man 3* ja elokuvassa *The Avengers* (2012) ja sen jatko-osissa *Avengers: Age of Ultron* (2015) *Avengers: Infinity War* (2018) ja *Avengers: Endgame* sekä elokuvissa *Captain America: Civil War* ja *Spider-Man: Homecoming* (2017).

Tehtyään viiden vuoden ajan vain Marvelin elokuvia Downey oli juontajana Youtube-sarjassa *The Age of AI*. Hugh Loftingin lastenkirjoihin perustuvassa *Eläintohtori Dolittlessa* (2020) Downey oli pääroolissa. Downey piti tuon jälkeen kolmen vuoden tauon ja palasi vasta vuonna 2023 Christopher Nolanin ohjaamaan elämäkertaelokuvaan *Oppenheimer*, jossa hän näytteli virkamies Lewis Straussia. Downey palkittiin roolista parhaan miessivuosan Golden Globella ja Oscar-palkinnolla.

Yksityiselämä
-------------

Robert ja Susan Downey vuonna 2010
Downey oli naimisissa Deborah Falconerin kanssa 1992–2004. Nykyään Downey on naimisissa elokuvatuottaja Susan Downeyn kanssa; heidät vihittiin juutalaisessa seremoniassa 27. elokuuta 2005. Downey seurusteli ennen Falconeria seitsemän vuotta näyttelijä Sarah Jessica Parkerin kanssa, mutta pari erosi Downeyn huumeidenkäytön seurauksena vuonna 1991. Downeylla on kolme lasta: poika (s. 1993) Deborah Falconerin kanssa sekä poika (s. 2012) ja tytär (s. 2014) Susan Downeyn kanssa.

Downey ja Mel Gibson ovat olleet ystäviä *Air America* -elokuvan kuvauksista saakka. Kun Downey kamppaili päihdeongelmien kanssa ja hänen uransa oli pohjalla, Gibson oli hänen tukenaan ja tarjosi tälle töitä. Downey on puolestaan toiminut Gibsonin tukena ja puolestapuhujana tämän ajauduttua ongelmiin: hän on muun muassa pyytänyt elokuva-alaa antamaan Gibsonille hänen virheensä anteeksi ja mahdollisuuden uuteen alkuun.

### Päihdeongelmat

Downey väärinkäytti useita huumausaineita, kuten kokaiinia, marijuanaa ja heroiinia, lapsuudestaan aina vuoteen 2003 saakka. Hän oli usein otsikoissa tultuaan pidätetyksi huumausainerikoksista ja käytyään epäonnistuneesti läpi lukuisia vieroitushoitoja. Huhtikuussa 1996 Downey pidätettiin kokaiinin, heroiinin ja käsiaseen hallussapidosta tämän kaahailtua Sunset Boulevardilla. Kuukautta myöhemmin huumeiden vaikutuksen alaisena ollut Downey tunkeutui luvatta naapureidensa tontille ja nukahti yhteen talon sängyistä. Hän sai kolmen vuoden ehdollisen vankeusrangaistuksen ja hänet määrättiin säännöllisiin huumetesteihin. Downey vietti vuonna 1997 neljä kuukautta vankilassa jätettyään yhden oikeuden määräämän huumetestin välistä, ja tuomittiin vuonna 1999 kolmen vuoden vankeusrangaistukseen samasta syystä. Hänet vapautettiin kuitenkin jo vuoden jälkeen. Huumeiden vaikutuksen alaisena ollut Downey pidätettiin jälleen kiitospäivänä 2000, jolloin hänen hallustaan löydettiin kokaiinia ja valiumia. Huhtikuussa 2001 ehdonalaisessa ollut Downey pidätettiin jälleen huumeiden vaikutuksen alaisena olemisesta, kun poliisi löysi tämän vaeltamasta Culver Cityn kaupungissa. Tämä oli Downeyn viimeinen pidätys. Sittemmin Downey kertoi ryhtyneensä harjoittelemaan Wing Chun kungfuta vuodesta 2002 lähtien, mikä auttoi häntä pääsemään eroon riippuvuudesta.

Filmografia
-----------

| Elokuvat |
| --- |
| Vuosi | Suomenkielinen nimi | Alkuperäinen nimi | Rooli |
| 1970 | *Pound* | Puppy |
| 1972 | *Greaser’s Palace* | nimetön lapsi |
| 1975 | *Moment to Moment* | oma itsensä |
| 1980 | *Sotilasopisto* | *Up The Academy* | poika jalkapallojoukkueessa |
| 1983 | *Baby, It’s You* | *Baby, It’s You* | Stewart |
| 1984 | *Painajaisten isäpuoli* | *Firstborn* | Lee |
| 1985 | *Katujen kasvatit* | *Tuff Turf* | Jimmy Parker |
| *Lisa – unelmien nainen* | *Weird Science* | Ian |
| 1986 | *Paluu kouluun* | *Back to School* | Derek Lutz |
| *America* | *America* | Paulie Hackley |
| 1987 | *Katujen Casanova* | *The Pick-Up Artist* | Jack Jericho |
| *Alta nollan* | *Less Than Zero* | Julian |
| 1988 | *Johnny Be Good* | *Johnny Be Good* | Jack Jericho |
| *Vuokratut huulet* | *Rented Lips* | Wolf Dangler |
| *1969* | Ralph Carr |
| 1989 | *That’s Adequate* | Albert Einstein |
| *Oikeutta vastaan* | *True Believer* | Roger Baron |
| *Taivaallinen rakastaja* | *Chances Are* | Alex Finch |
| 1990 | *Air America* | Billy |
| *Suku on pahin* | *Too Much Sun* | Reed Richmond |
| 1991 | *Saippuakuplia* | *Soapdish* | David Seton Barnes |
| 1992 | *Chaplin* | Charles Spencer Chaplin |
| 1993 | *Sydän ja sielut* | *Heart and Souls* | Thomas Reilly |
| *Short cuts – oikopolkuja* | *Short Cuts* | Bill Bush |
| 1994 | *Hail Caesar* | Jerry |
| *Syntyneet tappajiksi* | *Natural Born Killers* | Wayne Gale |
| *Tähtiin kirjoitettu* | *Only You* | Peter Wright |
| 1995 | *Richard III* | Lord Rivers |
| *Joululoma* | *Home for the Holidays* | Tommy Larson |
| *Restoration* | Robert Merivel |
| 1996 | *Vaaravyöhyke* | *Danger Zone* | Jim Scott |
| 1997 | *Yhden yön juttu* | *One Night Stand* | Charlie |
| *Kaksi tyttöä ja poikaystävä* | *Two Girls and a Guy* | Blake |
| *Hugo Pool* | Franz Mazur |
| 1998 | *Kuka pelkää mustaa miestä?* | *The Gingerbread Man* | Clyde Pell |
| *Takaa-ajajat* | *U.S. Marshals* | John Royce |
| 1999 | *Painajaisissa* | *In Dreams* | Vivian Thompson |
| *Villi viikonloppu* | *Friends & Lovers* | Ralph |
| *Koukkusormi* | *Bowfinger* | Jerry Renfro |
| *Black and White* | Terry Donager |
| 2000 | *Wonder Boys* | Terry Crabtree |
| 2003 | *Laulava salapoliisi* | *The Singing Detective* | Dan Dark |
| *Gothika* | Pete Graham |
| 2004 | *Eros* | Nick Penrose |
| 2005 | *Game 6* | Steven Schwimmer |
| *Kiss Kiss, Bang Bang* | Harry Lockhart |
| *Good Night, and Good Luck.* | Joe Wershba |
| 2006 | *Queens – kovat korttelit* | *A Guide to Recognizing Your Saints* | Dito |
| *Karvanaama* | *The Shaggy Dog* | Kozak |
| *Hämärän vartija* | *A Scanner Darkly* | James Barris |
| *Fur* | Lionel Sweeney |
| 2007 | *Zodiac* | Paul Avery |
| *Lucky You* | Telephone Jack |
| *Charlie Bartlett* | Nathan Gardner |
| 2008 | *Iron Man*  | Tony Stark / Rautamies |
| *The Incredible Hulk* |
| *Tropic Thunder* | Kirk Lazarus |
| 2009 | *The Soloist*  | Steve Lopez |
| *Sherlock Holmes* | Sherlock Holmes |
| 2010 | *Iron Man 2*  | Tony Stark / Rautamies |
| *Laskettu aika* | *Due Date* | Peter Highman |
| 2011 | *Sherlock Holmes: A Game of Shadows* | Sherlock Holmes |
| 2012 | *The Avengers* | Tony Stark / Rautamies |
| 2013 | *Iron Man 3* |
| 2014 | *Chef* | Marvin |
| *The Judge* | Hank Palmer |
| 2015 | *Avengers: Age of Ultron* | Tony Stark / Rautamies |
| 2016 | *The Nice Guys* | Sid Shattuck |
| *Captain America: Civil War* | Tony Stark / Rautamies |
| 2017 | *Spider-Man: Homecoming* |
| 2018 | *Avengers: Infinity War* |
| 2019 | *Avengers: Endgame* |
| 2020 | *Eläintohtori Dolittle* | *Dolittle* | tohtori John Dolittle |
| 2023 | *Oppenheimer* | Lewis Strauss |
|

| Televisiosarjat |
| --- |
| Vuosi | Nimi | Rooli | Jaksot |
| 1985–1986 | *Saturday Night Live* | useita rooleja | 18 jaksoa |
| 2000–2002 | *Ally McBeal* | Larry Paul | 25 jaksoa |
| 2005 | *Family Guy* | Patrick Pewterschmidt | "Fat Guy Strangler" |

| Ääninäyttely videopeleissä |
| --- |
| Vuosi | Nimi | Rooli |
| 2008 | *Iron Man* | Tony Stark / Rautamies |
|

Lähteet
-------

1. ↑  Robert Downey Jr. Biography *The Biography Channel*.  15.11.2016. Viitattu 9.6.2020. (englanniksi)
2. ↑  FILM; Robert Downey Jr. Is Chaplin (on Screen) and a Child (Off) *The New York Times*.  (englanniksi)
3. ↑  "Inside The Actors Studio: Season 12, Episode 17". 9. heinäkuuta 2006.
4. ↑  Profiles of Robert Downey Jr. Morgan Freeman, Rufus Wainwright *CNN*.  17.8.2002.  (englanniksi)
5. ↑
6. ↑
7. 1 2
8. ↑  Andrew Pulver: ‘Fifteen years of total insanity’: how Robert Downey Jr made peace with his maverick father *The Guardian*.  29.11.2022. Guardian News & Media Limited. Viitattu 25.2.2024. (englanniksi)
9. ↑  Mike Floorwalker: How Robert Downey Jr. Went From High School Dropout To Iron Man *Looper.com*.  31.1.2023. Viitattu 25.2.2024. (englanniksi)
10. 1 2 3 4 5 6 7 8  John M. Cunningham: Robert Downey, Jr *Encyclopedia Britannica*.  25.2.2024. Viitattu 25.2.2024. (englanniksi)
11. 1 2 3 4 5  Robert Downey, Jr *Biography.com*.  8.1.2024. Hearst Magazine Media, Inc. Viitattu 25.2.2024. (englanniksi)
12. ↑  Hilary De Vries: Channeling Chaplin : It is the role of Robert Downey Jr.’s career--and he believes the Little Tramp is with him *LATimes.com*.  20.12.1992. Los Angeles Times. Viitattu 25.2.2024. (englanniksi)
13. ↑
14. ↑  Pulver, Andrew & Shoard, Catherine: Robert Downey Jr wins best supporting actor Oscar for Oppenheimer *The Guardian*.  11.3.2024. Viitattu 12.3.2024. (englanniksi)
15. ↑  Robert Downey Jr. - Biography
16. 1 2
17. ↑   (Arkistoitu – Internet Archive)
18. 1 2
19. ↑
20. ↑
21. ↑
22. 1 2   (Arkistoitu – Internet Archive)
23. ↑  Robert Downey Jr credits Wing Chun for giving him the strength to overcome his addictions (Arkistoitu – Internet Archive) *in-kungfu.com* 30.7.2010 Viitattu 3.8.2012 (englanniksi)

Aiheesta muualla
----------------

* Kuvia tai muita tiedostoja aiheesta **Robert Downey Jr.** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Rautamies |
| --- |
|  |
| 
* Don Heck
* Stan Lee
* Larry Lieber
* Jack Kirby

 |
|  |
| Sivuhahmot | 
* Bethany Cabe
* Guardsman
* Rumiko Fujikawa
* Happy Hogan
* Edwin Jarvis / J.A.R.V.I.S.
* Pepper Potts
* Perjantai
* Sotakone
* Howard Stark
* Maria Stark
* Ho Yinsen

 |
|  |
| Viholliset | 
* Aave
* AIM
* Blizzard
* Musta Ruoska
* Kontrolloija
* Purppuradynamo
* Dreadknight
* Fin Fang Foom
* Hypnotia
* Iron Monger
* Justin Hammer
* Elolaser
* Madame Masque
* Mandariini
* Melter
* MODOK
* Spymaster
* Temugin
* Titaanimies • Unicorn
* Ultimo

 |
|  |
| Elokuvat | 

|  |  |
| --- | --- |
| Animaatiot | 
* *The Invincible Iron Man* (2007)
* *Iron Man: Rise of Technovore* (2013)

 |
|  |
| Marvel Cinematic Universe | 
* *Iron Man* (2008)
* *Iron Man 2* (2010)
* *Iron Man 3* (2013)

 |

 |
|  |
| Televisiosarjat | 
* *Rautamies* (1966–)
* *Rautamies* (1994–1996)
* *Iron Man: Armored Adventures* (2009–2012)

 |
|  |
| Videopelit | *Iron Man / X-O Manowar in Heavy Metal* • *The Invincible Iron Man* • *Iron Man* • *Iron Man 2* • *Iron Man VR* |
|  |
| Näyttelijät | John Vernon (ääni) • William Marshall (ääni) • Robert Hays (ääni) • Christopher Britton (ääni) • David Kaye (ääni) • John Cygan (ääni) • Marc Worden (ääni) • Robert Downey Jr. • Tom Kane (ääni) • Adrian Petriw (ääni) • Tom Kenny (ääni) • Crispin Freeman (ääni) • Adrian Pasdar (ääni) • Mick Wingert (ääni) |
|  |
| Liittyvät artikkelit | Rautapatriootti • Roxxon-yhtiö • Stark-yhtiöt • YPKVV |

 |


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Latvia
* Tšekki
* Australia
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove
* Elonet
* Yle

 |
|  |
| Muut | 
* Europeana
* SNAC
* IdRef

 |

 |